OpenLLM-France/wikimedia huggingface dataset:
# Chaetocercus

Chaetocercus és un gènere d'ocells de la subfamília dels troquilins (Trochilinae) dins la família dels troquílids (Trochilidae). Segons la Classificació del Congrés Ornitològic Internacional (versió 2.5, 2010) aquest gènere inclou sis espècies:
* colibrí astral (Chaetocercus astreans). Habita selva i matolls de Sierra Nevada de Santa Marta, al nord-est de Colòmbia.
* colibrí d'Esmeraldas (Chaetocercus berlepschi).
* colibrí borinot (Chaetocercus bombus). Habita els boscos de l'oest i est de l'Equador i nord del Perú.
* colibrí d'Héliodore (Chaetocercus heliodor). Habita la selva humida i matolls de Colòmbia, oest de Veneçuela i nord-oest de l'Equador.
* colibrí de Jourdan (Chaetocercus jourdanii).
* colibrí de Mulsant (Chaetocercus mulsant). Habita els clars dels boscos dels Andes de Colòmbia, l'Equador, el Perú i oest de Bolívia.
* Chaetocercus bombus
* Femella de Chaetocercus heliodor
* Mascle de Chaetocercus mulsant

## Notes

* ↑ Distribució i justificació d'estatus en IUCN Redlist Rev.03/10/2013
* ↑ Distribució i justificació d'estatus en IUCN Redlist Rev.03/10/2013
* ↑ Distribució i justificació d'estatus en IUCN Redlist Rev.03/10/2013
* ↑ Distribució i justificació d'estatus en IUCN Redlist Rev.03/10/2013
# Celles

* No s'ha de confondre amb Cella.
«Celles» té aquests significats:
* Celles (Cantal), municipi del departament francès del Cantal a la regió d'Alvèrnia.
* Celles (Charente Marítim), municipi francès al departament de Charente Marítim.
* Celles (Hainaut), municipi belga de la província d'Hainaut a la regió valona.
* Celles (Houyet), llogaret del municipi belga de Houyet, a la província de Namur.
* Celles (Noreña), parròquia del conceyu asturià Noreña.
* Celles-sur-Belle, municipi francès, al departament de Deux-Sèvres
* Celles-sur-Plaine, municipi francès, al departament dels Vosges.
* Cela (en francès Celles) municipi francès al departament de la Dordonya, regió de l'Aquitània.
* Cèlas (Erau) (en francès Celles), municipi francès al departament de l'Erau, regió de Llenguadoc-Rosselló.
* Cèlas (francès Celles) municipi de la regió del Migdia-Pirineus, departament de l'Arieja.
* Celles-en-Bassigny, municipi francès, al departament de l'Alt Marne
* Celles-lès-Condé, municipi francès al departament de l'Aisne.
* Celles-sur-Aisne, municipi francès, al departament de l'Aisne.
* Celles-sur-Durolle, municipi francès al departament del Puèi Domat
* Celles-sur-Ource, municipi francès al departament de l'Aube.
* Cellers (el Pont de Suert), també anomenat Celles, poble del Pont de Suert (Alta Ribagorça)
* Pont-à-Celles, municipi belga de la província d'Hainaut a la regió valona.
Viccionari
# Cerami

Cerami (sicilià Cirami) és un municipi italià, dins de la província d'Enna. L'any 2008 tenia 2.258 habitants. Limita amb els municipis de Capizzi (ME), Cesarò (ME), Gagliano Castelferrato, Mistretta (ME), Nicosia i Troina.

## Administració

Llista d'alcaldes :
| Període | Identitat | Partit |
| 2008- | Michele Pitronaci | Llista cívica |

## Galeria d'imatges

* Església mare.
* Església de Sant'Antonio Abate.
* Església de San Sebastiano.
# Christopher Glaser

Christopher Glaser (1615 – entre 1670 1678), va ser un químic i farmacèutic del segle xvii.

## Biografia

Nasqué a Basilea. Va esdevenir demostrador de química, com successor de Lefebvre, al Jardí Reial de les Plantes Medicinals, a París, i farmacèutic del rei Lluís XIV de França i del Duc d'Orleans. Va escriure Traité de la chymie (París, 1663), molt reeditat i tradüit a l'alemany i l'anglès.
La sal polychrestum Glaseri és el sulfat de potassi que Glaser preparà i usava medicinalment. El mineral K₃Na(SO₄) ₂ (Glaserita) rep aquest nom en el seu honor.

## Bibliografia

* de Milt, Clara «Christopher Glaser». Journal of Chemical Education, 19, 2, 1942, pàg. 53–61. DOI: 10.1021/ed019p53.
* Mi Gyung Kim - Affinity, that Elusive Dream: A Genealogy of the Chemical Revolution (Cambridge, Mass.: MIT Press (2003) ISBN 0-262-11273-6)
* Martyn Paine - Materia medica and therapeutics (3 ed) (New York (1859))
* Anne Somerset - The Affair of the Poisons: Murder, Infanticide, and Satanism at the Court of Louis XIV (St. Martin's Press (October 12, 2003) ISBN 0-312-33017-0)

## Referències

* ↑ Neville, Roy G. «Christophle Glaser and the "Traité de la Chymie," 1663». Chymia, 10, 1965, pàg. 25–52. JSTOR: 27757246.
* 1 2 Chisholm, 1911.

## Fonts

* «Glaser, Christopher». A: Hugh Chisholm. Encyclopædia Britannica (en anglès). 11a ed. Cambridge University Press, 1911.
* Aquest article incorpora text d'una publicació actualment en domini públic: Chisholm, Hugh, ed. (1911). Encyclopædia Britannica (11a ed.). Cambridge University Press.

## Enllaços externs

* Taula de químics amb una breu nota sobre Glaser Arxivat 2006-12-24 a Wayback Machine.
# Christopher Fettes

Christopher Fettes (Bromley, Kent, Anglaterra, 1937) és un dels fundadors del Partit Verd irlandès, membre honorari de la Unió Vegetariana Internacional i també de l'Associació Mundial d'Esperanto. És oncle de Mark Fettes, actual president de l'Associació Mundial d'Esperanto.
Christopher Fettes va ser educat a l'Escola Clayesmore, a Dorset, i posteriorment al Trinity College de Dublín. Després d'ensenyar durant un any a França, ho va fer durant 37 anys al St Columba's College, a Dublín, la major part d'aquest temps com a director de l'escola. Degut a la seva experiència com a professor de francès com a llengua estrangera, es va interessar per l'esperanto, llengua que va aprendre el 1967. Durant aquest període va fer reviure la Lliga contra la Vivisecció d'Irlanda i l'Associació d'Esperanto d'Irlanda, entitat de la qual va ser president. El 1970 es va convertir en ciutadà irlandès, va fundar la Societat Vegetariana d'Irlanda i va ser Secretari de la Unió Vegetariana Europea. També ha estat membre del Consell Central de la Creu Roja irlandesa i president de l'Associació Mundial d'Esperantistes Vegetarians. Com a esperantista, durant molts anys ha estat el responsable dels congressos esperantistes infantils. També és el fundador de l'Associació de Verds Esperantistes i el primer redactor de la seva revista Aveno.
Pel que fa al seu vessant polític, el 1981 va escriure una carta al diari Irish Times per saber si hi havia algú interessat a crear un partit ecologista irlandès. Va rebre al voltant de 80 respostes i va fundar l'Ecology Party d'Irlanda amb una altra esperantista, Máire Mullarney. Aquest partit es va convertir més tard en el Partit Verd irlandès, que va arribar a formar part d'una coalició de govern a Irlanda entre 2007 i 2011, juntament amb Fianna Fáil i el partit dels Progressive Democrats. Christopher Fettes es va presentar com a candidat del partit verd irlandès en les eleccions al Parlament Europeu el 1984, aconseguint l'1,9% dels vots. També va participar en les eleccions generals de 2002 i de 2011 com a candidat per la circumscripció de Laois-Offaly.

## Referències

* 1 2 3 «Green Party. Biografia de Christopher Fettes, candidat per Laois Offaly» (en anglès). Arxivat de l'original el 2014-11-11. [Consulta: 11 novembre 2014].
* 1 2 Diversos autors. Green Politics, vol 1 (en anglès). Southern Illinois University Press, 1990, p. 72.
* 1 2 Mullarney, Maire. Maire Mullarney argues about language (en anglès). Arlen House, 2004.
* 1 2 Schreurs, Miranda; Papadakis, Elim. Historical Dictionary of the Green Movement (en anglès). Segona edició. Scarecrow Press, 2007, p. 130. ISBN 978-0810856141.
* ↑ «The Journal - Candidats a les eleccions del 2011» (en anglès). [Consulta: 11 novembre 2014].
# Cirebon

Cirebon, pronunciat Txirebon, és una ciutat d'Indonèsia.

## Particularitats

Cirebon es troba a la costa nord de l'illa de Java, a la província de Java Occidental. L'any 2003 comptava amb un total de 277,000 habitants.
És una ciutat amb un port molt important. L'activitat comercial ha fet que hi hagi una gran comunitat xinesa a la ciutat. La pesca també té molta importància, el nom de la ciutat havent originat en la paraula sundanesa per "gamba".
Antigament Cirebon fou part del Regne de Sunda i posteriorment la capital del sultanat de Cirebon. Actualment té l'estatus de kota.

## Vegeu també

* Bàtik

## Bibliografia

* Hermanus Johannes de Graaf, 1899-(?), Chinese Muslims in Java in the 15th and 16th centuries: the Malay Annals of Semarang and Cerbon, ed. M.C. Ricklefs. Monash University, Melbourne 1984. ISBN 0-86746-419-4

## Referències

* Ricklefs, M. C., A History of Modern Indonesia since c. 1300
* Sukanda-Tessier, Viviane, Parlons soundanais, L'Harmattan, 2007
# Circus Mircus

Circ Mircus és un banda de rock progressiu georgiana, actualment composta per tres membres. La banda majoritàriament toca música experimental i barreja gèneres nombrosos, els quals representen una experiència de vida i el "món interior" de cada membre. Aquests representaran Geòrgia al Festival de la Cançó d'Eurovisió 2022.
La banda va ser formada al final de 2020 a Tbilisi, quan tres membres d'una acadèmia de circ local van esdevenir amics i van deixar l'acadèmia per començar la seva banda pròpia. Segons un membre del grup, els tres "no eren prou bons, [érem] probablement els pitjors de la companyia, [i] és per això que vam esdevenir amics." El 14 de novembre de 2021, la Radiodifusió Pública de Geòrgia va anunciar que el grup havia estat internament seleccionat per representar el país al Festival d'Eurovisió 2022 a Torí, Itàlia.

## Referències

* ↑ Mamsikashvili, Rezo. «Georgia: Circus Mircus will represent Georgia at Eurovision 2022» (en anglès americà). Wiwibloggs, 14-11-2021. [Consulta: 14 novembre 2021].
* 1 2 3 «Georgia's Circus Mircus take their show to Turin 🇬🇪» (en anglès britànic). Eurovision.tv. European Broadcasting Union (EBU), 14-11-2021. [Consulta: 14 novembre 2021].
# Cementiri de Castellbell i el Vilar

El Cementiri de Castellbell i el Vilar és una obra eclèctica de Castellbell i el Vilar (Bages) protegida com a bé cultural d'interès local.

## Descripció

Situat dins el meandre de Castellbell i s'hi accedeix a partir de l'enllaç de la carretera C-55, en direcció Manresa.
Compta amb una ermita datada de l'any 1154. La construcció del cementiri es va iniciar l'any 1886, ocupant un terreny d'uns 1.000 m². El mur perimetral que delimita el cementiri, presenta el parament combinant carreuons a la vista i paredat arrebossat i pintat.

## Referències

* 1 2 «Cementiri de Castellbell i el Vilar». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 maig 2020].
# Museu de les Termes Públiques de Cesaraugusta

El Museu de les Termes Públiques de Cesaraugusta és un museu que mostra les antigues termes romanes presents a la ciutat de Caesaraugusta, l'actual Saragossa (Espanya). Està situat al carrer San Juan y San Pedro, 3-7.
En els anys 1982 i 1983, amb motiu d'unes obres a la zona, es van descobrir les restes d'una gran piscina termal porticada de l'època romana. Posteriorment, el recinte es va ampliar amb la restauració d'unes latrines sobre les que se situava i que daten del segle i aC. El museu dona compte d'una de les activitats quotidianes desenvolupades pels habitants de la ciutat al començament de la nostra era.
Entre les restes que es poden contemplar al museu es troben les bases d'algunes columnes, així com part de la decoració de les parets. A més s'exposen diverses estàtues i la reproducció d'alguns objectes utilitzats en aquesta època: esponges, rascadors, agulles, etc.
* Piscina
* Latrines (reconstrucció)
* Reproducció d'antics estris de bany romans
* Maqueta de les termes romanes de Caesaraugusta

## Referències

* ↑ «Museo de las termas de Caesarausta» (en castellà). Ajuntament de Saragossa.

## Vegeu també

* Museu del Port Fluvial de Caesaraugusta
* Termes romanes

## Enllaços externs

* Museu de les Termes Públiques de Caesaraugusta Arxivat 2017-02-16 a Wayback Machine., en Patrimoni cultural d'Aragó Arxivat 2017-02-15 a Wayback Machine. (castellà)
# Museu de les Cultures del Vi de Catalunya

El Museu de les Cultures del Vi de Catalunya (VINSEUM) està situat a Vilafranca del Penedès (Alt Penedès). Antigament s'anomenava Museu de Vilafranca-Museu del Vi.

## Museu

El museu compta amb amplis fons propis, amb eines i estris antics i moderns, maquetes i models autèntics que reflecteixen l'evolució de la tecnologia aplicada a la vitivinicultura. Així, hom hi pot trobar àmfores, pitxells de ceràmica, copes d'estany i d'argent, exemplars de cristalleria de Bohèmia, Murano o La Granja de San Ildefonso, etc. També hi ha exemplars de l'artesania de la fusta i odres de pell, una bona col·lecció de porrons, etc.
Formen part dels fons diversos diorames de cellers i tavernes d'Egipte i de Roma, i també el celler del Monestir de Poblet.
Als fons relacionats amb la vitivinicultura cal afegir el fons d'art, de ceràmica (peces dels segles xii al xx) Geologia, Paleontologia, Ornitologia i Arqueologia, una de les primeres seccions del museu. A més, compta amb un Centre de Documentació del món del Vi, Arxiu musical i un important fons d'imatges. També cal esmentar la col·lecció d'arts plàstiques on el vi ocupa un paper central, amb còpies molt notables d'artistes clàssics.
El Museu compta també amb un mòdul multisensorial anomenat La Mirada Tàctil, un espai d'interpretació tàctil adreçat a tothom però especialment adaptat i dissenyat per aquells visitants que presenten alguns tipus de dificultats visuals, ceguesa o mobilitat reduïda.

## Seus

La seu central és a la Plaça Jaume I, 1-5, a l'antic palau medieval dels monarques de la Corona d'Aragó, construït als segles xii-xiii, i molt modificat posteriorment. El 1936 fou comprat a la família Álvarez-Cuevas per l'Ajuntament de Vilafranca per a ubicar-hi el Museu.
Al seu costat hi ha Cal Pa i Figues, un edifici adquirit posteriorment per al Museu i reconstruït completament entre 1966 i 1975. El primer dels espais es troba en plena reforma, mentre que al segon s'hi ha instal·lat l'exposició estable Tast de VINSEUM, a la planta baixa i s'han condicionat espais de magatzem i oficines.
La capella gòtica de Sant Pelegrí, contigua a l'anterior immoble, és un espai rehabilitat com a sala d'exposicions temporals. Cremada el 1934, transformada en monument als caiguts del bàndol franquista, no fou reconstruïda fins a començament dels anys 1980. El 28 d'agost de 2007 s'inaugurà l'actual reforma, que ha permès millorar les instal·lacions i adequar-la a les exigències dels nous sistemes expositius.
Al carrer de la Palma, 24, a cinc minuts del Palau Reial, el Museu hi té instal·lat el seu Centre de Documentació de la Vinya i el Vi i la resta d'arxius.

## Vegeu també

* Retaule gòtic del Museu del Vi, conservat al museu
* Sireni del Mas Romeu, conserbvat al museu
* Antoni Sabaté Mill, arxiver del museu

## Referències

* ↑ VINSEUM [www.vinseum.cat]
* ↑ Romaní i Olivé, Joan Maria. Diccionari del vi i del beure. Barcelona: La Magrana, desembre 1998, p. 162 (Pèl i Ploma, 21).
* ↑ «La Mirada Tàctil. Vinseum». Diputació de Barcelona.

## Enllaços externs

* Museu de les Cultures del Vi de Catalunya - Lloc web oficial
# Cim de les Saleres de Pedres Blanques

El Cim de les Saleres de Pedres Blanques és una muntanya de 1.963,5 metres d'altitud del límit dels termes comunals d'Aiguatèbia i Talau i Canavelles, tots dos de la comarca del Conflent, a la Catalunya del Nord. És al sud-est del terme d'Aiguatèbia i Talau i al nord del de Canavelles, a l'extrem oriental de la Serra de les Saleres de les Pedres Blanques, al sud-oest del Planell de Jaguinta i de la Serra i del Puig de Clavera.

## Referències

* ↑ El Cim de les Saleres de Pedres Blanques en els ortofotomapes de l'IGN
# Muk-bang

Muk-bang o mukbang (먹방 en hangul; meokbang en romanització revisada del coreà; literalment: "emissió menjant") és un tipus d'espectacle on algú difon un vídeo per internet en directe on se'l veu ingerint grans quantitats d'aliments, mentre va interaccionant amb la seva audiència. Normalment fet a través d'un webcast, el mukbang va esdevenir popular a Corea del Sud a finals dels 2000. Alguns muk-bangs també s'emeten per televisió, pel canal Afreeca.
Els protagonistes dels muk-bangs es coneixen com a BJs, de l'anglès broadcast jockey. Els BJs interactuen amb la seva audiència mitjançant sistemes de xat en línia. Els més coneguts generen ingressos per la seva activitat, ja sigui acceptant donacions dels seus fans o promocionant productes específics.
La paraula mukbang ve de les paraules coreanes per "menjar" (먹는; meokneun) i "emetre" (방송; bangsong).

## Referències

* ↑ Cha, Frances «South Korea's online trend: Paying to watch a pretty girl eat». CNN, 02-02-2014.
* ↑ Hu, Elise «Koreans Have An Insatiable Appetite For Watching Strangers Binge Eat». NPR, 24-03-2015.
* 1 2 Evans, Stephen «The Koreans who televise themselves eating dinner». BBC, 05-02-2014.
* ↑ (en coreà) The Korea Herald, 26-04-2013.
* ↑ «Meok-Bang Trend In South Korea Turns Binge Eating Into Spectator Sport». The Huffington Post, 18-12-2013.
# Mukawa

Mukawa (むかわ町, Mukawa-chō) és una vila i municipi de la subprefectura d'Iburi, a Hokkaido, Japó. La vila també forma part del districte de Yūfutsu. Mukawa és una població de caràcter agrícola, amb la majoria de la seua població treballant en aquest sector, tot i trobar-se relativament a prop de Tomakomai i Muroran, municipi més poblat i capital subprefectural respectivament, que són grans centres siderúrgics i industrials.

## Geografia

El municipi de Mukawa es troba a l'est de la subprefectura d'Iburi, al sud-est de Hokkaido. El terme municipal de Mukawa limita amb els d'Atsuma a l'oest; amb Yūbari, a la subprefectura de Sorachi, i Shimukappu, a la subprefectura de Kamikawa al nord i amb Biratori i Hidaka a l'est, a la subprefectura de Hidaka. La vila de Mukawa fa costa amb l'oceà pacífic al sud.

## Història

El primigeni municipi de Mukawa (鵡川町) es creà el 1895 amb la categoria de poble i, més tard, l'any 1953 va esdevindre vila. El 27 de març de 2006, l'antiga vila de Mukawa va absorbir la veïna vila de Hobetsu, creant així la nova vila de Mukawa, que conservà el seu nom anterior, tot i que, per a diferenciar les dues etàpes, mentres que abans mukawa estava escrit amb kanjis, la nova vila escriuria el seu nom en hiragana (むかわ町).

## Transport
### Ferrocarril

* Companyia de Ferrocarrils de Hokkaido (JR Hokkaido)
** Estació de Hama-Taura
** Estació de Mukawa
** Estació de Shiomi

### Carretera

* Autopista Oriental de Hokkaidō (Dōtō)
* Autopista de Hidaka
* Nacional 235
* Nacional 274
Carreteres prefecturals principals
* Prefectural 10
* Prefectural 59
* Prefectural 74
* Prefectural 131
Carreteres prefecturals generals
* Prefectural 575
* Prefectural 610
* Prefectural 933
* Prefectural 983
* Prefectural 1046
* Prefectural 1165

## Agermanaments

* Tonami, prefectura de Toyama, Japó.

## Referències

* ↑ https://map.yahoo.co.jp/address?ac=01586
* ↑ Mukape: Mukawa Town Condition and Facilities Handbook: 2006, Mukawa: Hobetsu Seiwa Gakuen, 2006. (20)
* ↑ http://www.iburi.pref.hokkaido.lg.jp/gyosei/machi/index.htm
# Mujnai

Mujnai és un riu de Bengala Occidental principalment al districte de Jalpaiguri. Neix al sud de Bhutan i corre en direcció al sud. Els seus afluents principals són el Titi, Angorijhora, Dabdhub, Birpiti i Halong. Finalment desaigua al riu Jaldhaka a 26° 26′ 30″ N, 89° 14′ 15″ E﻿ / ﻿26.44167°N,89.23750°E﻿ / 26.44167; 89.23750 després que aquest riu s'hagi unit al Dharla.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Christopher Ryan

* Per a altres significats, vegeu «Chris Ryan».
Christopher Ryan (Bayswater, Londres, 25 de gener de 1950) és un actor anglès que va estudiar a l'acadèmia East 15 Acting School de Londres. Va fer el paper de Mike TheCoolPerson, en la sèrie de televisió Els Joves. Era l'únic membre del càsting que no era conegut en els cercles de la comèdia i va substituir Peter Richardson per a aquest paper per a qui havia estat pensat el paper. Després Ryan va fer de Dave Hedgehog a la sèrie Bottom i també en Absolutely Fabulous. També va treballar en dues comèdies de situació: a Only Fools And Horses i la seva sèrie derivada The Green Green Grass, en un parell d'episodis Twin a One Foot in the Grave. També va aparèixer a Mr Bean torna a l'escola i en episodis de My Family. El 1986, va aparèixer a la sèrie Doctor Who com l'alien Lord Kiv.

## Referències

* ↑ «Living Doll by Cliff Richard and The Young Ones - SimplyEightys». [Consulta: 25 gener 2021].
* ↑ «Doctor Who: Casting Update». BBC, 02-10-2007 [Consulta: 12 setembre 2009].
# Christopher Samba

Veijeany Christopher Samba (nascut el 28 de març de 1984), més conegut com a Chris Samba, és un exfutbolista congolès-francès que ha jugat al FC Dinamo Moscou, havent passat pel FK Anzhí Makhatxkalà, que va deixar després d'un incident de racisme quan un grup d'aficionats del FC Lokomotiv Moscou li tiressin un plàtan després d'un partit. Ha jugat anteriorment al Queens Park Rangers Football Club i el Blackburn Rovers Football Club de la Premier League anglesa.

## Referències

* ↑ Smith, Paul «I almost burst into tears when banana was thrown at me». The Sun, 08-04-2012 [Consulta: 26 abril 2012].
* ↑ «Dynamo Snatch 3 More Anzhi Players: Samba, Gabulov, Ionov». rsport, 29-08-2013. [Consulta: 3 setembre 2013].

## Enllaços externs

* Perfil de Christopher Samba Arxivat 2008-07-05 a Wayback Machine. a la web del Blackburn Rovers (anglès)
* Dades estadístiques sobre Christopher Samba a soccerbase.com (anglès)
* Perfil de Christopher Samba a national-football-teams.com (anglès)
# Mussol de Blewitt

El mussol de Blewitt (Athene blewitti; syn: Heteroglaux blewitti) és una espècie d'ocell de la família dels estrígids (Strigidae) Habita la selva humida del centre de l'Índia. El seu estat de conservació es considera en perill d'extinció.

## Taxonomia

Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon seria l'única espècie del gènere Heteroglaux, Tanmateix, altres obres taxonòmiques, com la llista mundial d'ocells del Congrés Ornitològic Internacional (versió 13.1, gener 2023), l'inclouen dins Athene i no reconèixen aquest gènere.

## Referències

* ↑ «Mussol de Blewitt». Cercaterm. TERMCAT, Centre de Terminologia. Rev. 11 desembre 2022 (català)
* 1 2 «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 254. ISBN 978-84-16728-37-4.
* ↑ BirdLife International. «Forest Owlet. Athene blewitti (formerly as: Heteroglaux blewitti)» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 7 novembre 2022].
# Municipi d'Elektrėnai

El municipi d'Elektrėnai (en lituà: Elektrėnų savivaldybė) és un dels 60 municipis de Lituània, situat dins del comtat de Vílnius. El centre administratiu del municipi és la ciutat d'Elektrėnai.

## Seniūnijos del municipi

* Beižionių seniūnija (Beižionys)
* Elektrėnų seniūnija (Elektrėnai)
* Gilučių seniūnija (Gilučiai)
* Kazokiškių seniūnija (Kazokiškės)
* Kietaviškių seniūnija (Naujosios Kietaviškės)
* Pastrėvio seniūnija (Pastrėvys)
* Semeliškių seniūnija (Semeliškės)
* Vievio seniūnija (Vievis)

## Vegeu també

* Pantà d'Elektrėnai

## Enllaços externs

* Municipi d'Elektrėnai Arxivat 2016-03-03 a Wayback Machine. – Portrait of the Regions of Lithuania (anglès)